Նադեժդա Միխալկովա

Նադեժդա Նիկիտիչնա Միխալկովա (, ), ռուս դերասանուհի։ Նիկիտա Միխալկովի կրտսեր դուստրը։

Կենսագրություն 
Նադեժդա Միխալկովան ծնվել է 1986 թվականի սեպտեմբերի 27-ին Մոսկվայում, ռեժիսոր, դերասան Նիկիտա Միխալկովի ու Տատյանա Միխալկովայի ընտանիքում։

Ութ տարեկանում Նադեժդա Միխալկովան նկարահանվել է հոր «Քամուց կիզվածները» () ֆիլմում՝ մարմնավորելով դիվիզիայի հրամանատար Կոտովի դստերը՝ Նադյային։ Մի քանի տարի անց նա նկարահանվել է ռեժիսոր Տիգրան Քեոսայանի «Նախագահն ու նրա թոռնուհին» (), որում կատարել է երկվորյակ քույրերի դերերը։ Հետագայում նա շարունակել է նկարահանվել կինոյում՝ չունենալով դերասանական կրթություն։ 2008 թվականին ավարտել է Մոսկվայի միջազգային հարաբերությունների պետական ինստիտուտի միջազգային լրագրության ֆակուլտետը։

2002 թվականին «Ուրիշ թատրոնում» () մասնակցել է «Բադի որս» ներկայացմանը։ 2015 թվականին քրոջ՝ Աննա Միխալկովայի հետ մասնակցել է Պրեսնյակով եղբայրների պիեսի հիման վրա բեմադրված «Ինչպես ամուսնացնել մայրիկին» ներկայացմանը։

Նադեժդա Միխալկովան իր ուժերն է փորձել որպես դիզայներ՝ կազմակերպելով նորաձևության ցուցադրություն «Надин» ապրանքանիշի ներքո։

2015 թվականին Նադեժդա Միխալկովան սկսել է վարել «Ոճի կանոններ» հաղորդումը Disney հեռուստաալիքով։

2016 թվականի ապրիլին Օմսկի «Շարժում» փառատոնում Նադեժդա Միխալկովան կատարել է իր նորամուտը որպես ռեժիսոր. ցուցադրվել է «Чурросы» կատակերգական սերիալի առաջին մասը, որ պատմում է քրոջ՝ Աննայի ու նրա երեխաների փոխհարաբերությունների մասին։

Ընտանիք 
 Հայրը՝ Նիկիտա Սերգեևիչ Միխալկով, դերասան և ռեժիսոր (ծնվել է 1945 թվականին),
 Մայրը՝ Տատյանա Եվգենևնա Միխալկովա (ծնվել է 1947 թվականին),
 Պապը՝ Սերգեյ Վլադիմիրովիչ Միխալկով, գրող (1913-2009),
 Տատը՝ Նատալյա Պետրովնա Կոնչալովսկայա, գրող (1903-1988),
 Եղբայրը՝ Ստեպան Նիկիտիչ Միխալկով, ռեստորանատեր, դերասան, կինոպրոդյուսեր և գործարար (ծնվել է 1966 թվականին),
 Քույրը՝ Աննա Նիկիտիչնա Միխալկովա, դերասանուհի (ծնվել է 1974 թվականին),
 Եղբայրը՝ Արտյոմ Նիկիտիչ Միխալկով, ռեժիսոր և դերասան (ծնվել է 1975 թվականին),
 Հորեղբայրը՝ Անդրեյ Սերգեևիչ Կոնչալովսկի, ռեժիսոր (ծնվել է 1937 թվականին),
 Հորեղբոր տղան՝ Եգոր Կոնչալովսկի, ռեժիսոր (ծնվել է 1966 թվականին),
 Պապի եղբայրը՝ Միխայիլ Միխալկով, գրող (ծնվել է 1922 թվականին),
 Նախապապը՝ Պյոտր Կոնչալովսկի, նկարիչ (1876-1956),
 Նախանախապապ՝ Վասիլի Սուրիկով, նկարիչ (1848-1916)։

Անձնական կյանք 
 Ամուսինը՝ Ռևազ Գիգինեիշվիլի, դերասան, ռեժիսոր, սցենարիստ և կինոպրոդյուսեր (ծնվել է 1982 թվականին),
 Դուստր՝ Նինա (ծնվել է 2011 թվականին),
 Որդի՝ Իվան (ծնվել է 2013 թվականին)։

Արվեստ

Ֆիլմագրություն 
 1993 – Աննան վեցից մինչև տասնութ () – կամեո
 1994 – Քամուց կիզվածները () – Նադյա Կոտովա
 1998 – Սիբիրյան վարսավիր () – աղջիկ տոնավաճառում
 1999 – Նախագահն ու նրա թոռնուհին () – Մաշա
 2010 – Արևից կիզվածները 2։ () – Նադյա Կոտովա
 2011 – Արևից կիզվածները 2։ Ցիտադել () – Նադյա Կոտովա
 2011 – Արևից կիզվածները 2 (հեռուստատարբերակ) – Նադյա Կոտովա
 2010 – Առանց տղամարդկանց () – Ժենյա 2012 – Երեք ընկեր () – Լիզա Տայնիցկայա
 2012 – Սեր ակցենտով ()
 2012 – Չսիրվածը – Անյա
 2013 – Ժողովուրդների հոր որդին () – Սվետլանա Ալիլուևա
 2013-2015 – Վերջինը Մահիկյաններից () – Յուլյա, Եգորի նախկին հարսնացուն
 2015 – Լյուդմիլա Գուրչենկո () – Ելենա Գուրչենկո''

Պրոդյուսեր 
 2008 – Ասա Լեոյին ()

Ռեժիսոր 
 2016 – Чурросы

Ծանոթագրություններ

Արտաքին հղումներ 
 Նադեժդա Միխալկովան ruskino.ru կայքում 
 Надежда Михалкова на «Родоводе». Дерево предков и потомков

Ռուս դերասանուհիներ
Մոսկվայի միջազգային հարաբերությունների պետական ինստիտուտի շրջանավարտներ
Ռուս կինոդերասանուհիներ